b"\n_START_ARTICLE_\nC\xc3\xa9sar Strawberry\n_START_SECTION_\nJudicis i condemna\n_START_PARAGRAPH_\nVa ser detingut el 19 de maig de 2015 per la Gu\xc3\xa0rdia Civil dins de l'operaci\xc3\xb3 Ara\xc3\xb1a III per uns missatges a Twitter de 2013 sobre Carrero Blanco, Ortega Lara, Eduardo Madina, Miguel \xc3\x81ngel Blanco, Esperanza Aguirre, Franco, Serrano Su\xc3\xb1er, Arias Navarro, Manuel Fraga i Blas Pi\xc3\xb1ar. El mateix dia va ser posat en llibertat i va difondre un comunicat on defensava el dret a la cr\xc3\xadtica sociopol\xc3\xadtica i a la llibertat d'expressi\xc3\xb3. La fiscalia el va acusar d'enaltiment del terrorisme, vexaci\xc3\xb3 a les v\xc3\xadctimes del terrorisme i inj\xc3\xbaries a la corona per les seves piulades. L'octubre del mateix any el jutge de l'Audi\xc3\xa8ncia  Nacional Jos\xc3\xa9 de la Mata va arxivar la causa, per\xc3\xb2 la fiscalia ho va rec\xc3\xb3rrer i es va celebrar un judici a l'Audi\xc3\xa8ncia Nacional, on Strawberry seria absolt el juliol de 2016. La fiscalia va rec\xc3\xb3rrer de nou el cas i finalment Strawberry seria condemnat el 19 de gener de 2017 pel Tribunal Suprem a un any de pres\xc3\xb3 i 6 anys d'inhabilitaci\xc3\xb3 pels magistrats Pablo Llarena, Manuel Marchena, Miguel Colmenero Men\xc3\xa9ndez de Luarca, Juan Ram\xc3\xb3n Berdugo G\xc3\xb3mez de la Torre, amb el vot particular de Perfecto Andr\xc3\xa9s Ib\xc3\xa1\xc3\xb1ez, que advocava per l'absoluci\xc3\xb3. En aquesta causa, Strawberry fou defensat per Gonzalo Boye."